Nr. L 199/44 De Europæiske Fællesskabers Tidende 31. 7. 85 II (Retsakter hvis offentliggørelse ikke er obligatorisk) RÅDET RÅDETS AFGØRELSE af 16. juli 1985 om indgåelse af en samordningsaftale Fællesskabet-COST om en samordnet aktion vedrørende brug af biprodukter indeholdende træcellulose og af andre planterester til foder (COST-aktion 84 bis) (85/366/EØF) RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til udkast til afgørelse forelagt af Kommissionen, og ud fra følgende betragtninger : Rådet vedtog ved q afgørelse 84/197/EØF () en samordnet aktion for Det europæiske økonomiske Fællesskab vedrørende brug af biprodukter indehol- dende træcellulose og af andre planterester til foder ; i henhold til artikel 6 i afgørelse 84/197/EØF kan Fællesskabet indgå en aftale med tredjelande, der deltager i det europæiske samarbejde om videnskabelig og teknisk forskning (COST), med henblik på at. samordne Fællesskabets aktion med tilsvarende programmer i disse stater ; Rådet bemyndigede ved afgørelse af 20. februar 1984 Kommissionen til af forhandle om indgåelse af en aftale med dette formål; () EFT nr. L 103 af 16. 4. 1984, s. 23. Kommissionen har afsluttet disse forhandlinger ; den pågældende aftale bør godkendes — TRUFFET FØLGENDE AFGØRELSE : Artikel 1 Samordningsaftalen  Fællesskabet-COST  om en samordnet aktion vedrørende brug af biprodukter indeholdende træcellulose og af andre planterester til foder (COST-aktion 84 bis) godkendes herved på Fællesskabets vegne. Teksten til aftalen er knyttet til denne afgørelse. Artikel 2 Formanden for Rådet foranstalter den notifikation, der er omhandlet i artikel 6, stk. 2, i samordningsaftalen. Udfærdiget i Bruxelles, den 16. juli 1985. På Rådets vegne M. FISCHBACH Formand